
TERMENI DE REFERINȚĂ
privind achiziția de echipamente de birou Lotul I — Echipament multifuncțional laser color A3
Lotul II — Aparat de cafea automat & Distrugător de documentePrezentare generală:
Fundația de Binefacere Caritas Moldova este o organizație non-guvernamentală care activează în Republica Moldova de peste 30 de ani, promovând valori creștine — demnitatea umană, solidaritatea, compasiunea, integritatea și transparența. Fundația acționează ca vector al ajutorului social și umanitar, în beneficiul persoanelor vulnerabile și al comunităților defavorizate.
În cadrul activității sale curente, Fundația organizează prezenta procedură de selecție competitivă de oferte pentru achiziționarea echipamentelor de birou necesare desfășurării activității, cu respectarea principiilor transparenței, concurenței loiale, eficienței utilizării fondurilor și tratamentului egal al ofertanților.
I. Obiectivul achiziției:
Obiectul prezentei achiziții constă în selectarea unuia sau mai multor furnizori autorizați pentru furnizarea echipamentelor de birou, grupate în două (2) loturi distincte, conform tabelului de mai jos.
Cerințe tehnice detaliate. Specificațiile tehnice complete și obligatorii pentru fiecare lot sunt prezentate în Anexa 2 — Ofertă Tehnică (formular de completat de furnizor). Tabelul următor prezintă un rezumat al cerințelor cheie:
	Lot
	Obiectul achiziției
	Cerințe tehnice cheie (rezumat)
	Cant.

	I
	Echipament multifuncțional laser color format A3
	Imprimantă/copiator/scaner laser color A3, minim 20 ppm, DADF Single-Pass, duplex automat, 4 GB RAM, ecran tactil 7", securitate AES-256, conectivitate Gigabit + USB 3.0
	1 buc.

	II
	Echipamente de birou (2 produse)
	 Aparat de cafea automat (boabe, profesional, minim 15 bari, râșniță ceramică/oțel) 
	1 buc

	
	
	IDistrugător de documente (minim 8 coli, nivel securitate P-4, coș minim 15 L)
	1 buc


1.1. Independența loturilor - Fiecare lot constituie o unitate contractuală independentă. Ofertanții pot depune ofertă pentru Lotul I, Lotul II sau ambele loturi simultan. Evaluarea și atribuirea se realizează per lot.
1.2. Model de referință — Lotul I. Modelul de referință indicat în Oferta Tehnică (Seria Xerox VersaLink C7100) are caracter orientativ și definește nivelul minim de performanță solicitat. Furnizorul poate oferta orice echipament echivalent sau superior care respectă integral cerințele tehnice minimale din Anexa 2, indiferent de producător sau marcă.
1.3. Locul de livrare - Livrarea, instalarea și configurarea echipamentelor se vor efectua la sediul organizației: Str. Gheorghe Asachi 30/1, Chișinău, Republica Moldova.
· Cerințe privind garanția. Furnizorul va asigura garanție de minim 12 luni pentru toate echipamentele livrate, calculată de la data semnării actului de predare-primire. Pentru Lotul I și Lotul II, garanția recomandat este de 12-24 luni conform specificațiilor tehnice.
·  Cerințe privind consumabilele — Lotul I. Echipamentul multifuncțional va fi livrat cu un set complet de tonere starter (CMYK). 
III. CERINȚE TEHNICE ȘI CONDIȚII DE LIVRARE
3.1. Cerințe tehnice detaliate - Specificațiile tehnice complete și obligatorii pentru fiecare lot sunt prezentate în Anexa nr. 2 — Ofertă Tehnică (formular de completat de furnizor). Toate cerințele tehnice marcate ca obligatorii constituie condiții minime eliminatorii — neîndeplinirea oricăreia atrage descalificarea automată a ofertei pentru lotul respectiv.
3.2. Condiții de livrare și instalare
· Livrarea se efectuează gratuit la sediul Fundația de Binefacere ”Caritas Moldova”  — costul transportului este inclus în prețul ofertei.
· Termenul de livrare este de maxim 5-10 zile lucrătoare de la data semnării contractului sau achitării contului de plată, după caz.
· Furnizorul asigură montarea fizică, conectarea la rețeaua internă și configurarea inițială a echipamentelor livrate.
· Pentru Lotul I, configurarea include: integrarea în rețeaua LAN, configurarea destinațiilor de scanare (e-mail, SMB/FTP, USB) și testarea imprimării color și monocrom.
· Instruirea de bază a utilizatorilor (operare, înlocuire consumabile) este inclusă în prețul livrării pentru Lotul I.
3.3. Recepționarea echipamentelor - se efectuează în prezența reprezentantului Fundației și al furnizorului, prin semnarea Actului de predare-primire. Data semnării actului constituie data de start a perioadei de garanție. Fundația are dreptul de a refuza echipamentele care nu corespund specificațiilor tehnice ofertate sau prezintă defecțiuni la livrare.
3.4.  Garanție
· Garanție minimă obligatorie: 12 luni pentru toate echipamentele livrate, calculată de la data semnării Actului de predare-primire.
· Garanție recomandată: 12-24 luni pentru Lotul I și Lotul II, conform specificațiilor tehnice din Anexa nr. 2.
3.5. Consumabile — Lotul I - Echipamentul multifuncțional va fi livrat cu un set complet de tonere starter (CMYK).
IV. CONDIȚII FINANCIARE ȘI TERMENI DE PLATĂ
•	Toate prețurile se exprimă în MDL (lei moldovenești), cu TVA inclus.
•	Prețul contractului este ferm și irevocabil pe toată durata de executare. Nu se admit ajustări de preț după semnarea contractului.
•	Plata se efectuează în baza Actului de predare-primire și a Facturii fiscale, în termen de maximum 7 zile lucrătoare de la data primirii documentelor complete și corecte.
•	Oferta financiară trebuie să includă toate costurile aferente: produse, livrare, instalare, configurare, instruire personal și consumabile starter (acolo unde este aplicabil).
V. Dosarul de participare
Oferta completă se transmite exclusiv pe adresa de e-mail procurement@caritas.md  până la data de 03 iulie 2026. Subiectul e-mailului va conține obligatoriu: Oferta — [Denumire Companie] — Lotul [I / II / I și II].

	Nr.
	Document solicitat

	1
	Declarație privind statutul ofertantului  completată, semnată și ștampilată,  fie semnată cu semnătura lectronica calificată), va fi prezentată în limba română; 

	2
	Oferta tehnică completată (Anexa nr. 2) completată integral (datat, semnat și ștampilat de ofertant, fie semnat cu semnătura electronică calificată), va fi prezentat în limba română;

	3
	Oferta financiară completată (Anexa nr. 1) completată integral, datată, semnată și ștampilată, fie semnată cu semnătura lectronica calificată, prețurile vor fi indicate cu TVA (MDL) .

	4
	Extrasul din Registrul de stat al persoanelor juridice actualizat, dar nu mai vechi de 12 luni;


Important: Dosarele incomplete sau depuse după termenul limită vor fi respinse fără drept de contestație.
VI. PROCEDURA DE EVALUARE ȘI CRITERIILE DE SELECȚIE
6.1. Ofertele vor fi evaluate de o Comisie de Selecție constituită de Fundația de Binefacere Caritas Moldova, compusă din minimum 3 (trei) membri. Comisia acționează cu imparțialitate și independență față de ofertanți și ia decizii cu majoritate de voturi.
Criteriul determinant de atribuire: prețul cel mai scăzut per lot, cu condiția îndeplinirii integrale a criteriilor de conformitate formală și tehnică. Ofertele care nu trec etapele eliminatorii nu intră în evaluarea financiară.
6.2. Drepturi rezervate ale Fundația de ”Binefacere Caritas Moldova”
· Fundația își rezervă dreptul de a solicita clarificări sau documente suplimentare în cadrul procesului de evaluare.
· Fundația poate invita ofertanții să susțină prezentări verbale, evaluate pe baza acelorași criterii.
· Fundația nu este obligată să dezvăluie modul de evaluare a ofertelor sau să furnizeze informații despre procesul intern de selecție.
· Fundația nu este obligată să selecteze niciun ofertant și nu se angajează să acopere costurile suportate de ofertanți în pregătirea ofertei.
· Fundația își rezervă dreptul de a anula procedura în orice etapă, fără obligații de despăgubire față de participanți.
6.3.  Comunicarea rezultatelor
Toți ofertanții vor fi notificați cu privire la rezultatul evaluării pe adresa de e-mail indicată în ofertă, în termenul prevăzut în Calendarul procedurii. Contractul se semnează în termen de 5 zile lucrătoare de la comunicarea rezultatelor.
VII. CLARIFICĂRI ȘI COMUNICARE
Pentru întrebări Vă rugăm să ne contactați la numărul de telefon:  +373 78 80 05 97, sau să ne scrieți pe adresa electronică:mprocurement@caritas.md
VIII. ETICĂ, INTEGRITATE ȘI CONFORMITATE
Furnizorul selectat se obligă să respecte legislația Republicii Moldova, standardele internaționale aplicabile și politicile Fundației de Binefacere Caritas Moldova privind etica și conformitatea. Nerespectarea oricăreia dintre obligațiile de mai jos poate constitui motiv pentru respingerea ofertei, rezilierea contractului și/sau excluderea din procedurile viitoare organizate de Caritas Moldova.
	Nr.
	Domeniu
	Obligații specifice

	1.
	Legislația muncii
	Asigurarea condițiilor de muncă sigure și echitabile; interzicerea muncii copiilor, muncii forțate și a oricărei forme de exploatare.

	2.
	Toleranță zero la corupție și fraudă
	Interzicerea oricărei forme de mită, fraudă, conflict de interese sau practici anticoncurențiale. Orice încălcare atrage excluderea din procedură sau rezilierea contractului.

	3.
	PSEAH / SEAH — Protecția față de exploatare și abuz
	Respectarea politicilor Caritas Moldova privind protecția beneficiarilor. Interzicerea perceperii oricăror taxe, favoruri sau beneficii din partea beneficiarilor organizației.

	4.
	Safeguarding — Protecția copilului
	Respectarea principiilor de protecție a copilului și prevenirea oricărei forme de abuz, neglijare sau exploatare.

	5.
	Protecția mediului
	Aplicarea unor practici responsabile față de mediu și respectarea legislației de mediu în vigoare.

	6.
	Protecția datelor și confidențialitate
	Respectarea confidențialității informațiilor și protecția datelor cu caracter personal obținute în cadrul executării contractului.

	7.
	Dreptul de verificare
	Furnizorul cooperează cu Caritas Moldova și pune la dispoziție documentele necesare verificării respectării obligațiilor de etică și conformitate.



IX. Dispoziții finale
· Fundația Caritas Moldova îți rezervă dreptul de a anula procedura de selecție în orice etapă, fără a fi obligată la despăgubiri față de participanți.
· Depunerea unei oferte nu obligă Fundația să încheie un contract. Prezentul document nu constituie un angajament contractual.
· Toate informațiile furnizate de ofertanți vor fi tratate cu confidențialitate de către Fundație.

Lot  Obiectul achiziției  Cerințe tehnice cheie (rezumat)  Cant.  

I  Echipament  multifuncțional  laser color format  A3  Imprimantă/copiator/scaner   laser color  A3, minim 20 ppm, DADF Single - Pass,  duplex automat, 4 GB RAM, ecran tactil  7", securitate AES - 256, conectivitate  Gigabit + USB 3.0  1 buc.  

II  Echipamente de  birou (2 produse)    Aparat de cafea automat (boabe,  profesional, minim 15 bari,  râșniță  ceramică/oțel)   1 buc  

IDistrugător de documente (minim 8 coli,  nivel securitate P - 4, coș minim 15 L)  1 buc  

1.1.   Independența loturilor   -   Fiecare lot constituie o unitate contractuală independentă.  Ofertanții pot depune ofertă pentru Lotul I,  Lotul II sau ambele loturi simultan. Evaluarea  și atribuirea se realizează per lot.   1.2.   Model de referință   —   Lotul I. Modelul de referință indicat în Oferta Tehnică (Seria Xerox  VersaLink C7100) are caracter orientativ și definește nivelul minim de performanță 

